**Plán práce výchovnej poradkyne pre školský rok 2023/2024**

**Analýza činnosti v uplynulom školskom roku**

V školskom roku 2022/2023 skončilo dochádzku na našej ZŠ 54 žiakov 9. ročníka, 1 žiak 8. ročníka a 7 žiakov 5. ročníka.

***Z 5. ročníka boli prijatí:***

7 žiaci na Gymnázium v Čadci – osemročné štúdium

***Z 8. ročníka bol prijatý:***

1 žiak na Obchodnú akadémiu v Čadci – bilingválne štúdium

***Z 9. ročníka boli prijatí na:***

* Gymnázium Čadca 9 žiakov
* Gymnázium Turzovka 2 žiačky
* Gymnázium sv. Františka z Assisi Žilina 2 žiačky
* Spojená škola Kráľovnej pokoja Žilina 1 žiačka
* Obchodná akadémia Čadca 2 žiačky
* Obchodná akadémia Bratislava 1 žiačka
* SOŠ technická Čadca 5 žiakov na 4 – roč. št. odbory

 2 žiaci na 3 – ročné uč. odbory

* SOŠ obchodu a služieb Čadca 6 žiakov na 4. a 5 – ročné št. odbory

 3 žiačky na 3 – ročné uč. odbory

* SZŠ Čadca 5 žiačok
* SZŠ Liptovský Mikuláš 1 žiačka
* SOŠ pedagogická Čadca 1 žiačka
* SOŠ drev. a stav. Krásno nad Kysucou 1 žiačka na 4 – ročný št. odbor

 1 žiak na 3 – ročný uč. odbor

* SPŠ inf. technológií Kysucké Nové Mesto 7 žiakov
* SOŠ elektrotechnická Žilina 1 žiačka
* Hotelová akadémia Žilina 1 žiačka
* SOŠ letecko – technická Trenčín 1 žiak
* Stredná športová škola Žilina 1 žiak
* Súkromná škola umeleckého priemyslu Žilina 1 žiačka

 Z uvedeného prehľadu o rozmiestnení žiakov 9. ročníka na stredné školy vyplýva, že 48 žiakov – 88,9% bolo prijatých na študijné odbory a 6 žiakov – 11,1% na učebné odbory.

 Výchovná poradkyňa vo svojej činnosti vychádzala z hlavných úloh plánu práce VP a riadila sa harmonogramom práce výchovného poradenstva pre školský rok 2022/2023.

 Výchovná poradkyňa počas školského roka 2022/2023 aktívne spolupracovala s vedením školy, triednymi učiteľmi, školským špeciálnym pedagógom, CPP v Čadci, ÚPSVaR v Čadci a s pracovníkmi z jednotlivých stredných škôl. Najviac pracovala so žiakmi 5., 8. a 9. ročníka, pri výbere ich budúceho povolania ich usmerňovala prostredníctvom besied, individuálnych pohovorov a informačných materiálov zverejňovaných na školskej nástenke a Edupage. Informovala ich o možnostiach vyhľadávania informácií o jednotlivých stredných školách a ich študijných a učebných odboroch na internetových stránkach. Poskytovala žiakom aktuálne informácie o ponuke vzdelávania v študijných a učebných odboroch v rámci systému duálneho vzdelávania pre školský rok 2023/2024 na stredných školách v Žilinskom kraji. Pre rodičov žiakov 5., 8. a 9. ročníka zorganizovala ročníkové ZRPŠ k  prijímaciemu konaniu na stredné školy.

V rámci spolupráce so strednými školami zorganizovala pre žiakov 9. ročníka exkurziu – tvorivé dielne na SOŠ drevárskej a stavebnej v Krásne nad Kysucou a besedy pre žiakov so zástupcami stredných škôl – SOŠ technická Čadca, SOŠ obchodu a služieb Čadca, SOŠ strojnícka Kysucké Nové Mesto, SOŠ pedagogická Čadca a SZŠ sv. Františka z Assisi Čadca.

 Výchovná poradkyňa organizačne zabezpečila realizáciu 17. ročníka regionálneho projektu CPP v Čadci pod názvom Dni voľby povolania 2022pre žiakov 9. roč. , ďalej zabezpečila ich účasť na online podujatí EXPO KARIÉRA ČADCA 2022/2023. V spolupráci s triednymi učiteľmi zabezpečovala účasť žiakov na tzv. Dňoch otvorených dverí na jednotlivých stredných školách.

 Výchovná poradkyňa ako školský koordinátor v spolupráci s vedením školy organizačne vytvorila podmienky a riadila priebeh celoslovenského testovania žiakov 9. ročníka.

 Výchovná poradkyňa sa na základe pozvánok CPP v Čadci, RÚŠS v Žiline a NIVAM, krajského pracoviska v Žiline zúčastňovala porád a webinárov výchovných a kariérových poradcov.

 Výchovná poradkyňa pripravovala a doručovala zbery nových informácií prostredníctvom programu PROFORIENT do ŠVS v Liptovskom Mikuláši.

 Výchovná poradkyňa pracovala aj so žiakmi z nižších ročníkov, informovala ich o možnostiach štúdia po skončení ZŠ, u žiakov 8. roč. zisťovala predbežný záujem o štúdium na stredných školách a na základe toho im vyplnila vstupné doklady pre prijímacie konanie na stredné školy v budúcom školskom roku a odoslala ich na ďalšie spracovanie do ŠVS v Liptovskom Mikuláši.

 Ostatná termínovaná činnosť VP je uvedená v pláne práce VP pre školský rok 2022/2023.

**Hlavné úlohy pre školský rok 2023/2024 :**

1. Usmerňovať záujem žiakov o voľbu ich budúceho povolania a štúdium v súlade s ich

osobnostnými predpokladmi.

1. Sledovať a skúmať miestne a regionálne potreby odbornej praxe, vývoj zamestnanosti

a uplatňovanie sa absolventov škôl v praxi.

1. K plneniu úloh pri voľbe povolania využívať : príslušné zákony, vyhlášky a pokyny

MŠ SR, spoluprácu s vedením školy a ostatnými členmi pedagogického zboru, najmä s triednymi učiteľmi a školským špeciálnym pedagógom, so zástupcami z jednotlivých stredných škôl, CPP v Čadci, ÚPSVaR v Čadci, s rodičmi žiakov, zamestnávateľskými a zamestnaneckými organizáciami.

1. Pomáhať žiakom pri riešení ich osobného, vzdelávacieho a profesionálneho vývinu,

poskytovať im metodické a informačné besedy.

1. Zvyšovať profesijné kompetencie výchovného poradcu (kontinuálne, aktualizačné vzdelávanie, účasť na poradách výchovných poradcov, na odborných seminároch, konferenciách a pod.).
2. Podporovať rozhodovanie žiakov o budúcom štúdiu podľa požiadaviek trhu práce a s týmto cieľom spolupracovať so zamestnávateľmi, SŠ, s ÚPSVaR SR a osobitne podporovať záujem žiakov o štúdium v systéme duálneho vzdelávania. Informovať ich o aktuálnej ponuke učebných a študijných miest pre nasledujúci školský rok v systéme duálneho vzdelávania zverejnenej na [www.dualnysystem.sk](http://www.dualnysystem.sk).

 Vypracovala : Ing. Jozefína Huntošová